|  |
| --- |
| Hakemuksen päivämäärä |
|  |

**1. Hakijan tiedot ja tietojen toimitusosoite**

|  |  |  |
| --- | --- | --- |
| Hakijan (organisaation) nimi | | Puhelinnumero |
|  | |  |
| Lähiosoite | Postinumero ja -toimipaikka | |
|  |  | |
| Yhteyshenkilön nimi | Sähköpostiosoite | |
|  |  | |

**2. Laskutustiedot**

|  |  |  |  |  |
| --- | --- | --- | --- | --- |
| Hakijan (organisaation) nimi | | | | Puhelinnumero |
|  | | | |  |
| Lähiosoite | | Postinumero ja -toimipaikka | | |
|  | |  | | |
| Y-tunnus | OVT-tunnus/henkilötunnus | | Laskun viitetiedot | |
|  |  | |  | |

**3. Tietojen käyttötarkoitus**

|  |  |
| --- | --- |
| Tieteellinen tutkimus (toimita tutkimussuunnitelma, mahdollinen kyselylomake ja tietosuojailmoitus/  aineistonhallintasuunnitelma liitteenä) | |
| Tilastollinen tarkoitus | |
| ~~Markkinointi tai muu kaupallinen tarkoitus~~ *Ruokavirasto ei enää luovuta henkilötietoja suoramarkkinointiin ja mielipide- tai markkinatutkimusta varten* | |
| Journalistinen tarkoitus, päätoimittaja: | |
| Viranomaiskäyttö (lisää säännös, johon viranomaisen oikeus käsitellä pyydettyä tietoa perustuu,   esim. valvonta-, lupa- tai selvitystehtävä) | |
|  | |
| Muu, mikä? |  |
| EU:n yleisen tietosuoja-asetuksen 6 art. mukainen käsittelyperuste henkilötietojen käsittelylle edellä mainitussa käyttötarkoituksessa (pois lukien journalistinen käyttö): | |
|  | |
| Jos luovutat pyydettävät tiedot palvelutuottajalle, ilmoita palvelutuottajayrityksen nimi ja yhteyshenkilö | |
|  | |
| Peruste, jos pyydät hakemuksessasi henkilötunnuksia | |
|  | |
| Henkilötietojen suojaustapa: Aineiston säilyttäminen käyttötarpeen aikana ja sen hävittäminen / arkistointi. Jos hakemuksen liitteenä on tietosuojaseloste-/ilmoitus, viittaus siihen riittää. | |
|  | |

**4. Luettelo pyydettävistä tiedoista ja asiakirjoista** (erittele mahdollisimman tarkasti)

|  |
| --- |
|  |
| Tiedot yhdistetään toiseen rekisteriin tai useampiin rekistereihin |

**5. Tietojen toimitustapa ja -aikataulu**

|  |  |  |  |  |
| --- | --- | --- | --- | --- |
| Tietoja pyydetään: | asiakirjakopiona | tulosteena | sähköisessä muodossa | |
| Tiedostomuoto: | Excel | ASCII | Muu, mikä? |  |
| Toivottu toimitusaika (pvm): |  | | | |

**6. Hakemuksen vastaanottaja**

|  |
| --- |
| Ruokaviraston kirjaamo, kirjaamo@ruokavirasto.fi tai Ruokavirasto, PL 100, 00027 RUOKAVIRASTO |
| Luonnonvarakeskuksen (Luken) kirjaamo, kirjaamo@luke.fi tai Luonnonvarakeskus, PL 2, 00791 Helsinki |

**TÄYTTÖOHJEET**

**1. Hakijan tiedot ja tietojen toimitusosoite**

Täytä kohta 1 aina, sillä mikäli pyydetyt tiedot eivät kokonaisuudessaan ole julkisuuslain mukaisesti julkisia tai ne ovat tietosuoja-asetuksen alaisia, rekisterinpitäjän on selvitettävä tiedon pyytäjän oikeus saada pyytämänsä tiedot tältä osin haltuunsa.

Jos pyydät tietoa julkisuuslain mukaisesti julkisesta asiakirjasta, voidaan jättää kohta 1 täyttämättä. Julkisuuslain mukaisesti tiedontarvitsijan ei tarvitse ilmoittaa henkilötietojaan, kun hakemus koskee julkista asiakirjaa tai tietoa.

**2. Laskutustiedot**

Tietojen toimitusosoite on myös laskutusosoite, ellei hakemuksessa muuta mainita. Y- ja/tai OVT-tunnus/henkilötunnus täytetään, mikäli hakijalla sellaiset ovat. Tietoja käytetään verkkolaskutuksessa. Tietojen luovutus on yleensä maksullista, ja hinta-arviota voi tiedustella Ruokaviraston tiedonluovutuksesta tai Luken tietopalvelusta. Maksuttomaan luovutukseen tarvitaan esimerkiksi lakiin perustuva erityisperuste, joka täytyy esittää aina tietoja pyydettäessä.

**3. Tietojen käyttötarkoitus**

Voit jättää kohdan 3 täyttämättä, jos hakemuksesi koskee ainoastaan julkista tietoa tai asiakirjaa. Jos pyytämästäsi tiedosta muodostuu sähköinen henkilörekisteri, sinun tulee täyttää myös kohta 3.

Jos käyttötarkoitus ei riittävällä tavalla käy hakemuksesta ilmi, rekisterinpitäjän on pyydettävä hakijaa täydentämään hakemusta. Esimerkiksi mikäli kyse on tieteellisestä tutkimuksesta tai viranomaisen suunnittelu- tai selvitystehtävästä, tulee henkilötietojen käyttötarkoituksen osoittamiseksi esittää tutkimussuunnitelma tai suunnitelma suunnittelu- tai selvitystyöstä, mahdollinen kyselylomake ja tietosuojailmoitus/aineistonhallintasuunnitelma. Jos kyse on korkeariskisestä henkilötietojen käsittelystä, rekisterinpitäjä saattaa edellyttää tietosuoja-asetuksen 35 artiklan mukaista vaikutustenarvioinnin laatimista ja toimittamista ennen tietojen luovuttamista. Edellä kerrotun perusteella on suositeltavaa täyttää kohta 3. Tietojen käyttötarkoituksen kertominen hakulomakkeella nopeuttaa tietojen saamista.

Jos luovutat pyydettävät tiedot palvelutuottajalle, ilmoita palvelutuottajayrityksen nimi ja yhteyshenkilö. Tilaajan tulee huolehtia, että palvelutuottaja noudattaa tietosuojasäännöksiä käsitellessään henkilötietoja.

Hakijan on salassa pidettävien ja/tai tietosuoja-asetuksessa tarkoitettujen henkilötietojen kyseessä ollessa ilmoitettava, miten tietojen suojaus on tarkoitus järjestää. Hakijan on käsiteltävä aineistoa luottamuksellisesti eikä yksittäistä rekisteriyksikköä tai rekisteriyksikön omistajaa tai haltijaa koskevaa tietoa saa luovuttaa muille. Aineistoa saa käyttää vain hakemuksessa mainittuun käyttötarkoitukseen. Aineiston käyttötarpeen päätyttyä hakijan tulee asianmukaisesti hävittää mahdollisesti hallussaan olevat tiedot rekisteriaineistosta.

Aineiston käyttäminen henkilörekisterin muodostamiseen on mahdollista ainoastaan tietosuoja-asetuksen ja tietosuojalain (1050/2018) mukaisesti.

Tietoja luovutetaan suoramarkkinointia ja mielipide- tai markkinatutkimusta varten, jos se, jonka tiedoista on kyse, on antanut siihen suostumuksensa. Suoramarkkinointi ja mielipide- tai markkinointitutkimusta koskevassa tiedonluovutuksessa rekisteriin tallennettuja henkilötietoja voidaan yhdistää tilan sijainti-, pinta-ala ja tuotantotietoihin.

Jos tietojen käyttötarkoitukseksi ilmoitetaan toimituksellinen tarkoitus, kyseessä on oltava todellinen toimituksellinen tarkoitus ja tietojen pyytäjän on edustettava ko. tiedotusvälinettä. Mikäli tämä ei ilmene tarpeeksi selvästi hakemuksesta, voidaan hakijalta pyytää erikseen lehdistökortin esittämistä, päätoimittajan nimeä tai muuta vastaavaa selvitystä, jonka avulla voidaan varmistua kyseessä olevan toimituksellinen tarkoitus. Freelancer-toimittajalta voidaan tiedustella myös tietoa kirjoituksen tarkoituksesta, aiheesta tai kirjoituksen tilaajasta käyttötarkoituksen oikeellisuuden selvittämiseksi. (Tietosuojavaltuutetun ohjeistus 27.7.2010.)

**4. Luettelo pyydettävistä tiedoista ja asiakirjoista**

Erittele kohdassa 4 pyydetyt tiedot niin tarkasti/yksityiskohtaisesti, että rekisterinpitäjä voi selvittää, mitä tietoja tai asiakirjoja pyyntö koskee. Rekisterinpitäjä tekee tietojen luovutuspäätöksen tämän hakemuksen perusteella ja luovutus koskee vain niitä tietoja tai asiakirjoja, jotka on yksilöity kohtuudella ymmärrettävissä olevalla tavalla. Hakemuksessa tulee kertoa, mikäli henkilötiedot aiotaan yhdistää johonkin toiseen rekisteriin.

Maaseutuelinkeinohallinnon tietojärjestelmät muodostuvat maatilojen omistajuuteen ja hallintaan, maatalouden tukemiseen ja maaseudun kehittämisen tukemiseen, markkinajärjestelyihin sekä tukien maksuun ja valvontaan liittyvistä rekistereistä. Luonnonvarakeskuksen tilastotietojärjestelmät sisältävät tietoja maatalous- ja puutarhayrityksistä, metsätaloudesta sekä kala- ja riistataloudesta.

Tietopyynnön yksilöinnissä on syytä huomioida, että tietojen poiminta voidaan tehdä monien eri kriteerien perusteella. Näitä ovat esimerkiksi maatilayritys, maatilan juridinen muoto (esim. luonnollinen henkilö, yhtymä, osakeyhtiö), tuki- tai kalenterivuosi tai alue (esim. kunta, ELY-keskus, tukialue).

A. Ruokaviraston rekisterit sisältävät tietoja muun muassa maatilojen eläinlajeista, eläinten osto-, myynti- ja siirtotietoja, tietoja eläintenpitäjistä sekä pitopaikoista. Rekisterit sisältävät myös maatilojen yhteys- tai paikkatiedot, maatilojen tuotantosuunnat, peltojen pinta-alat sekä pelto- ja kasvulohkotiedot. Tilastoja maataloustukirahaston ja maaseuturahaston tuista sekä vienti- ja markkinatuista on nähtävissä EU-tukihakupalvelussa ja Ruokaviraston nettisivuilla. Tilastot kansallisista tuista saa erikseen pyytämällä.

B. Luken tilastollisissa rekistereissä on maatilojen sekä puutarhayritysten tunniste- ja yhteystietoja, tietoja maatilojen kotieläinmääräistä, maan- ja pellonkäyttötietoja sekä tuotantotietoja. Lisäksi on tietoja maa- ja puutarhatilojen työvoimasta, omistajuudesta, tuotantosuunnasta, koneista ja laitteista sekä muusta yritystoiminnasta.

C. Luken metsätilastointia koskevissa rekistereissä on muun muassa metsien taloudellista hyödyntämistä ja puumarkkinoiden toimintaa koskevia tietoja. Näitä ovat esimerkiksi tiedot metsäteollisuusyritysten puukaupasta, hakkuista ja puunkäytöstä.

D. Luken kala- ja riistataloutta koskevissa tilastorekistereissä on tietoja muun muassa kalastuksesta, vesiviljelystä ja kalastustuotteiden markkinoista sekä metsästyksestä.

Luken ruoka- ja luonnonvaratilastoissa yksikkötason tiedot on suojattu, mutta Luke voi luovuttaa niitä tieteellistä tutkimusta ja tilastollista selvitystä varten. Lisätietoja: <https://stat.luke.fi/tiedonluovutus>

**5. Tietojen toimitustapa ja -aikataulu**

Tiedot toimitetaan joko postitse tai sähköpostin välityksellä asianmukaisesti salattuna. Muista ilmoittaa tietojen tiedostomuoto, jos valitset sähköisen toimitustavan.

Toimitusaika tarkoittaa päivämäärää, jolloin hakija toivoo tiedot käyttöönsä. Toimituspäivämäärää voidaan tarkentaa tietopyynnön käsittelyn yhteydessä.

**6. Täytetyn hakemuksen toimittaminen ja lisätietoja**

Toimita lomake kirjaamoon. Lisätietoja saatavilla alla olevista yhteystiedoista.